
	Noteikumu (grozījumu) projekts
9. Izteikt 14.punktu šādā redakcijā:
"14. Apbūves laukumā neieskaita:
14.1. atklātas ārējās evakuācijas kāpnes, ārējās kāpnes, lieveni, pandusu;
14.2. balkonu (tai skaitā, aizstiklotu);
14.3. ārējo rampu, uzbrauktuvi;
14.4. jumta pārkari līdz 1,5 metriem;
14.5. markīzi, jumtiņu virs ieejas;
14.6. otrā stāva vai augstāka stāva līmenī esoša ēkas daļa, ja zem tās nav ēkas pazemes stāvs un ir neapbūvēta platība vai apstādījums;
14.7. stiprinājumus, piemēram, velosipēdam, karogam, ārējām apgaismojuma elementam, pandusam;
14.8. iekārtas, tajā skaitā pacēlāju vides pieejamības nodrošināšanai;
14.9. arhitektonisko rotājumu un citu elementu kā gaismas šahtu, atbalsta sienu, lietusūdens novadīšanas laukumiņu u.tml.;
14.10. pie ēkas izbūvētus ārtelpas labiekārtojuma elementu (piemēram, pie ēkas izbūvēta terase, laipa, lieveņa tipa laukums).".

"14.6. otrā stāva vai augstāka stāva līmenī esoša ēkas daļa, ja zem tās nav ēkas pazemes stāvs un ir neapbūvēta platība vai apstādījums"

Būtu nepieciešams noteikt izvirzījuma ierobežojumu vismaz no 2. stāva līmeņa, piemēram, līdz 1,5 m. Pretējā gadījumā 10×10 m ēka ar 3 m konsolēm otrā stāva līmenī faktiski palielina apbūves apjomu no 100 m² līdz 256 m². Tas var veicināt netipisku un nesamērīgu būvapjomu veidošanos — tā saukto “sēņu māju” parādīšanos.

